“Real” Xesus Valyexoni yana ijaraga berib yubordi

“Granada” klubi “Real” himoyachisi Xesus Valyexoni ijaraga oldi.

23 yoshli ispaniyalik futbolchi 2019/20-yilgi mavsum oxirigacha andalusiyaliklar safida ijara asosida harakat qiladi.
Valyexo mavsumning dastlabki qismini Angliyaning “Vulverhempton” jamoasida o‘tkazdi. Biroq “Real” futbolchi juda kam o‘yin amaliyotiga ega bo‘lgani sabab o‘rtadagi kelishuvni bekor qildi.
Futbolchi “bo‘rilar” safida Premyer Liganing ikkita o‘yinida ishtirok etdi va ularda umumiy 81 daqiqa harakat qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!